**Expedícia 1** bola prvá posádka dlhodobo obývajúca Medzinárodnú vesmírnu stanicu (ISS). Veliteľom stanice bol americký astronaut William Shepherd, veliteľom Sojuzu Jurij Gidzenko a palubným inžinierom Sergej Krikaľov (obaja Rusko). Ich hlavnou úlohou bola aktivácia stanice, oživenie systémov a zabezpečenia spojenia s raketoplánmi a nákladnými loďami Progress.

Posádka
-------

* William Shepherd (4), veliteľ ISS – USA NASA
* Sergej Krikaľov (5), palubný inžinier – Rusko RKA
* Jurij Gidzenko (2), veliteľ Sojuzu – Rusko RKA

V zátvorkách je uvedený celkový počet letov do vesmíru vrátane tejto misie.

### Záložná posádka

* Frank Culbertson, veliteľ ISS – USA NASA
* Vladimir Dežurov, veliteľ Sojuzu – Rusko RKA
* Michail Ťurin, palubný inžinier – Rusko RKA

Priebeh misie
-------------

### Štart, pripojenie k ISS

Kozmická loď Sojuz TM-31 odštartovala z kozmodrómu Bajkonur 31. októbra 2000 o 07:52:47 UTC. So stanicou ISS sa spojila 2. novembra 2000 o 9:21 UTC. 
Kozmonauti sa v prvých dňoch pobytu na stanici venovali aktivácii a inštalácii základných systémov ISS - systémov na komunikáciu so strediskom riadenia vesmírnych letov v Houstone, zariadení na získavanie pitnej vody a odstraňovanie CO2 zo vzduchu a palubného záchoda. 

Dňa 18. novembra 2000 sa ku stanici priblížila nákladná loď Progress M1-4, automatické spojenie s ISS sa však nepodarilo. Jurij Gidzenko použil ručné riadenie a po niekoľkých pokusoch pripojil Progress k spodnému portu modulu Zarja. Posádka sa potom venovala vykladaniu zásob a materiálu. Progress na stanicu dopravil 2400 kg nákladu, vrátane pohonných hmôt. 

### STS-97

1. decembra 2000 bol Progress od stanice odpojený, pretože nasledujúci deň sa očakával prílet raketoplánu Endeavour STS-97. Raketoplán dopravil na ISS nosník ITS-P6 so solárnymi panelmi a radiátormi, ktoré posádka Endeavour počas troch výstupov do vesmíru (EVA) nainštalovala. Stanica tak získala dostatočný zdroj elektrickej energie na sprevádzkovanie ďalších systémov. Do tej doby bol pre posádku ISS uzavretý modul Unity, pretože nebolo dostatok energie na jeho vykurovanie. Z raketoplánu bol na stanicu preložený náklad a obe telesá sa od seba 9. decembra oddelili. Po odlete raketoplánu bol ku stanici opäť pripojený Progress M1-4, ktorý do tej doby čakal na parkovacej dráhe. 

Sergej Krikaľov v module Zvezda pozoruje približujúci sa raketoplán Atlantis (STS-98)
### STS-98

8. februára 2001 bola nákladná loď Progress M1-4 od stanice odpojená a navedená do hustých vrstiev atmosféry, kde zanikla. 9. februára sa k ISS priblížil raketoplán Atlantis, ktorý pri misii STS-98 priviezol laboratórny modul Destiny. Počas troch výstupov do vesmíru astronauti z raketoplánu pripojili Destiny k modulu Unity. Po preložení 1500 kg nákladu na ISS a 380 kg odpadu do raketoplánu sa posádky rozlúčili a Atlantis 16. februára odletel. 

Kvôli uvoľnenie zadného portu modulu Zvezda pre nasledujúce prílet lode Progress M-44 bolo potrebné preparkovať Sojuz TM-31 k spodnému portu modulu Zarja. To sa podarilo 24. februára 2001. Posádka ISS nastúpila v skafandroch do Sojuzu. Loď pilotoval Jurij Gidzenko. Po kontrole hermetickosti sa posádka opäť vrátila na ISS. Progress M-44 sa 28. februára v automatickom režime pripojil k stanici. 

### STS-102, ukončenie misie

Raketoplán Discovery (STS-102) priletel na ISS 10. marca 2001. Priviezol so sebou nákladneý modul Leonardo so zásobami, ktoré boli presunuté do priestorov ISS. Posádka raketoplánu počas dvoch výstupov do vesmíru pokračovala v montáži a zapájaní stanice. Na palube Discovery bola aj nová stála posádka ISS Expedícia 2 (Jurij Usačov, Susan Helmsová a James Voss). 19. marca 2001 došlo k výmene stálych posádok, kozmonauti Expedícia 1 sa stali členmi posádky raketoplánu. Raketoplán sa od stanice odpojil a Shepherd, Gidzenko a Krikaľov sa s ním dostali 21. marca úspešne na Zem.

Referencie
----------

1. ↑   *Expedícia 1* [online]. Malá encyklopédia kosmonautiky MEK, [cit. 2009-04-04]. Dostupné online. (po česky)

Pozri aj
--------


|  |  |
| --- | --- |
| Portal | Kozmonautický portál |

* Zoznam základných posádok Medzinárodnej vesmírnej stanice

Iné projekty
------------

Commons
* Spolupracuj na Commons Commons ponúka multimediálne súbory na tému **Expedícia 1**

Zdroje
------

* *Tento článok je čiastočný alebo úplný preklad článku Expedice 1 na českej Wikipédii (číslo revízie nebolo určené).*

Externé odkazy
--------------

* Expedícia 1 v MEK (po česky)
* 2000-070A - Sojuz-TM 31 na SPACE 40 (po česky)
* Expedition One Ship's Logs Archivované 2009-10-28 na Wayback Machine (po anglicky)
* Resident Crews of the International Space Station (ISS) (po anglicky)

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |